**HÁZIREND**

**Foglalkozások/Vizsgálatok**

Kérem a szülőket/klienst érkezzenek pontosan, a foglalkozás előtt legalább 5 perccel, így a gyermeknek/kliensnek biztosítható a tréning előtti mosdóhasználat. A foglalkozás megszakítása megzavarja az óra menetét. A gyermek/kliens foglalkozásokra ne éhesen vagy szomjasan érkezzen.

**Kommunikáció, kapcsolat**

Kérem a szülőket/klienst, hogy mindig írásos formában, lehetőleg e-mailben, (smsben) tartsuk a kapcsolatot, ezen a csatornán küldöm az értesítőket és várom a megkereséseket.

**Díjfizetés**

Az állapotfelmérő vizsgálat az adott napon készpénzben fizetendő.
A neurofeedback tréningek havi díja minden hónap 5-ig egy összegben előre
fizetendő, készpénzben, vagy banki utalással. Utóbbi esetben előre kitöltött
számla/díjbekérő alapján.

A rendszeresség elengedhetetlen feltétele a fejlődésnek, ezért bérleti rendszerben történik a tréning díjainak kifizetése. A díjat legkésőbb az adott hónap első óráján, legkésőbb minden hónap 5. napjáig kell megfizetni az adott hónap óraszámának megfelelően. Erről minden hónapban küldök e-mail értesítőt.

**Lemondási feltételek**

Az állapotfelmérő vizsgálatok lemondására, módosítására a kezdő időponthoz képest legalább 48 órával korábban van lehetőség. A felszabadult hely az állapotfelmérésre várók jelentkezési sorrendjében betöltésre kerül. Amennyiben szeretne új időpontot foglalni, azt csak abban az esetben teheti meg, ha az állapotfelmérés díjából 5.000.-Ft, azaz Ötezer forint előleget befizet, új időpontja csak az befizetést követően kerül visszaigazolásra. Abban az esetben, ha valaki nem fizeti be az előleget, a helyét nem tudjuk fenntartani, azt visszaigazolni nem áll módunkban.

A neurofeedback tréningek lemondása esetében a tréning díjának visszafizetésére nincs lehetőség. Szabályszerűen – a tréning előtt 24 órával kizárólag írásban bejelentett- csak betegség miatti hiányzás esetén korlátozott mértékben, az tréningrend függvényében egy másik időpontban kerülhet sor a pótlásra (áthelyezésre). A pótlások pótlására nincs lehetőség!
Az áthelyezés (pótlás) kizárólag kórházi tartózkodás esetén kerül következő hónapban minden alkalom jóváírásra. Egyéb okból történő hiányzás esetén a megtartott foglalkozások teljes díja fizetendő.

A tréner betegsége vagy elfoglaltsága esetén az elmaradt tréning díjai teljes egészészében jóváírásra kerülnek a következő havi díjakból.

**Tájékoztatás**

A tréning végén, illetve 20 alkalomnál minden kliensnél kontrollmérést végzek. Ezt követően minden szülővel vagy klienssel személyesen megbeszélem a mérés eredményeit és a további teendőket.

**Szülői kíséret**

A szülői felügyeletre a tréningen nincs lehetőség, cask nagyon indokolt esetben.

 **Címváltozás**

Ha megváltozott az e-mail címed vagy telefonszámod, mindenképpen írásban jelezd felém.

 **Tréningek helyszíne**

Helyszíne: Budakeszi. Füredi László utca 22. Parkolás az ház Orgona utcai oldalán lévő nagykapu előtt lehetséges.